Lav et referat af nedenstående tekst:

Tekst:
Hjælpen kommer fra staten, hvor Transportministeriet netop har givet en bevilling på 8,3 millioner, kan TV2 Nord nu fortælle. Pengene skal ultimativt bruges til at beskytte og sikre borgernes boliger mod de mange oversvømmelser, der har hærget den nordjyske by. Tidligere har TV2 Nord talt med borgere, der har været dybt frustrerede over den manglende lyst til at hjælpe. Bo Greve, der bor i Elling havde selv en forfærdelig oplevelse med oversvømmelserne i 2014. En oplevelse, der stadig står lysende klart, fortalte han til TV2 Nord i januar: -	Jeg blev kørt på arbejde klokken halv syv om morgenen. Klokken halv ni blev jeg ringet hjem af min kone. Da stod der 10 centimeter vand i indkørslen. Én time senere måtte vi hoppe ud af vinduerne. Der stod der 75 centimeter vand overalt inde i huset, husker Bo Greve. Nu kan Bo Greve og de mange andre se frem til et statslig hjælpende hånd. Noget, der altså er kæmpet for i 10 år. Årsagen til, at det er staten, som nu bevilger millionerne, og at det også er staten, som borgerne har været rasende på, er fordi Skagensvej, nord for Frederikshavn er en statslig vej. Det er dén, der nu skal have lavet hullet under sig større og dermed altså undgå fremtidige oversvømmelseskatastrofer. Skagenvejs overføring ved Elling Å udgør en flaskehals, når der – som i 2014 – kommer ekstremt store mængder vand. Dengang blev 30 huse oversvømmet og beskadiget i en sådan grad, at beboerne måtte både genhuses og gennemå omfattende og dyre renoveringer.

Referat:
Efter årevis med frygt for nye oversvømmelser i Elling og dyre reparationer for de lokale til følge, sker der endelig noget.